Príloha č. 2 súťažných podkladov

|  |
| --- |
| **návrh rámcovej dohody** |

**RÁMCOVÁ DOHODA**

**č.: SE - VO2-2021/003790-00**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon č. 343/2015 Z. z.**“)

(ďalej len „Rámcová dohoda“)

**Článok I.**

**Zmluvné strany**

|  |  |
| --- | --- |
| **Objednávateľ:** |  |
| Názov: Slovenská republika v zastúpení Ministerstva vnútra Slovenskej republiky  |  |
| Sídlo: Pribinova 2, 812 72 Bratislava, Slovenská republika |  |
| Splnomocnený k podpisu: Mgr. Tomáš Oparty, generálny riaditeľ sekcie ekonomiky MV SR (na základe plnomocenstva č. p. SL-OPS–2021/001914-045 zo dňa 7.4.2021) |  |
| IČO: 00151866 |  |
| Bankové spojenie: Štátna pokladnica |  |
| Číslo účtu: 7000180023/8180 |  |
| IBAN: SK7881800000007000180023 |  |
|  |  |
| (ďalej len „Objednávateľ ) |  |

a

|  |  |
| --- | --- |
| **Dodávateľ:**  |  |
| Názov:  |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| Číslo účtu: |  |
| SWIFT :  |  |
| IBAN:  |  |
| E-mail: |  |
| Tel.: |  |
| Fax: |  |
| Internetová adresa (URL):  |  |
| Zapísaný v: |  |

(ďalej len „Dodávateľ“)

(ďalej spolu len „Účastníci Rámcovej dohody“)

Článok II.

Úvodné ustanovenie

1. Účastníci Rámcovej dohody uzatvárajú túto Rámcovú dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/20XX dňa XX.XX.20XX pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom VO zabezpečenie dodania tovaru (tak ako je tento pojem zadefinovaný v čl. III  bode 3.1. a v Prílohe č. 1 Rámcovej dohody) v súlade s touto Rámcovou dohodou.

Článok III.

Predmet Rámcovej dohody

3.1 Predmetom tejto Rámcovej dohody je záväzok Dodávateľa dodať Objednávateľovi zabezpečovacie zariadenia na ochranu objektov (ďalej len „tovar“), v súlade s prílohou č.1 tejto Rámcovej dohody a záväzok Objednávateľa riadne a včas dodaný tovar prevziať a zaplatiť zaň kúpnu cenu v súlade s čl. V. tejto Rámcovej dohody. Súčasťou dodania tovaru je najmä jeho doprava do miesta dodania a poskytovanie autorizovaného záručného servisu na náklady Dodávateľa.

* 1. Tovar bude poskytovaný Objednávateľovi na základe písomných objednávok.
	2. Objednávateľ nie je povinný zakúpiť predpokladané množstvo tovaru, ani vyčerpať predpokladaný maximálny finančný objem tejto Rámcovej dohody. Celkové zakúpené množstvo tovaru bude závisieť od potrieb Objednávateľa počas platnosti a účinnosti tejto Rámcovej dohody.
	3. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia

 § 7 zákona č. 343/2015 Z. z..

Článok IV.

Dodacie podmienky

* 1. Dodávateľ sa zaväzuje dodať tovar v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy. Dodávateľ sa zaväzuje súčasne s odovzdaním tovaru odovzdať Objednávateľovi aj všetky doklady, ktoré sa na dodaný tovar vzťahujú, a to najmä technický popis, montážny predpis, návod na obsluhu a použitie tovaru. Dodávateľ sa zaväzuje dodať Objednávateľovi tovar do štyridsaťdva (42) dní od doručenia písomnej objednávky Dodávateľovi.
	2. Miestom dodania tovaru je Ministerstvo vnútra SR, Odbor ochrany objektov PPZ, Račianska 45, 812 28 Bratislava (vchod cez autobránu na ulici Legerského 1).
	3. Dodanie tovaru bude dokladované podpisom zodpovednej osoby Objednávateľa na príslušnom dodacom liste.
	4. Po prevzatí tovaru Dodávateľ vyhotoví dodací list. Objednávateľ po prevzatí tovaru dodací list písomne potvrdí. Objednávateľ môže po prevzatí tovaru riadne tovar užívať a Dodávateľ sa mu zaväzuje toto užívanie dňom prevzatia umožniť. Objednávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar. Dodávateľ dodá ku každému typu jednotlivého tovaru prehlásenie o zhode a potrebné certifikáty.
	5. Vlastnícke právo k dodanému tovaru prechádza na Objednávateľa dňom jeho dodania a prevzatia Objednávateľom na základe dodacieho listu vyhotoveného Dodávateľom a zaplatením kúpnej ceny.
	6. Nebezpečenstvo škody na tovare prechádza na Objednávateľa dňom jeho prevzatia Objednávateľom na základe dodacieho listu vyhotoveného Dodávateľom a zaplatením kúpnej ceny.

Článok V.

Kúpna cena a platobné podmienky

* 1. Maximálne jednotkové ceny ako aj maximálna cena celkom za Tovar musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Cena  je uvedená v prílohe č. 2 tejto Rámcovej dohody.
	2. Cena je určená ako súčin jednotkových cien tovaru definovaných v Prílohe č. 2 a predpokladaného množstva tovaru dodávaného v súlade s Prílohou č. 1 a 2 podľa tejto zmluvy Objednávateľovi.
	3. Zálohové platby ani platba vopred sa neumožňujú. Úhrada ceny sa uskutoční po prevzatí tovaru Objednávateľom, formou prevodu na bankový účet predávajúceho uvedeného v čl. I. tejto Rámcovej dohody.Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry Objednávateľovi. Faktúra sa považuje za uhradenú dňom odpísania finančných prostriedkov z účtu Objednávateľa.
	4. Neoddeliteľnou súčasťou faktúry bude dodací list potvrdený Objednávateľom.
	5. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu, Objednávateľ je oprávnený ju vrátiť a Dodávateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

**Článok VI.**

**Doba platnosti Rámcovej dohody**

* 1. Táto Rámcová dohoda sa uzatvára na obdobie dvadsaťštyri (24) mesiacov odo dňa nadobudnutia jej účinnosti alebo do vyčerpania finančného limitu uvedeného v čl. V. bod 5.2. tejto Rámcovej dohody, podľa toho, ktorá skutočnosť nastane skôr.

Článok VII.

Záručná doba a zodpovednosť za vady

* 1. Záručná doba na tovar je dvadsaťštyri (24) mesiacov od prevzatia tovaru Objednávateľom, pokiaľ na záručnom liste, v Prílohe č. 1 alebo obale takého tovaru nie je vyznačená dlhšia záručná doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	2. Dodávateľ sa zaväzuje v prípade vady tovaru zabezpečiť nástup servisného technika do dvadsaťštyri (24) hodín od uplatnenia reklamácie a odstrániť vadu najneskôr v lehote do desiatich (10) dní odo dňa uplatnenia reklamácie. V prípade nemožnosti odstrániť vadu do desiatich (10) dní sa Dodávateľ zaväzuje bezodplatne poskytnúť Objednávateľovi počas doby odstraňovania vady plnohodnotnú náhradu tovaru.
	3. Účastníci Rámcovej dohody sa dohodli, že Dodávateľ počas doby trvania záručnej doby bude poskytovať autorizované záručné servisné služby, a to najmä technické prehliadky, údržbu a opravy vád dodaného tovaru výlučne na vlastné náklady.
	4. Dodávateľ sa zaväzuje vykonávať autorizovaný záručný servis podľa aktuálnych platných smerníc o servisných službách a podľa podmienok upravujúcich zodpovednosť za vady dohodnutých v tejto Rámcovej dohode.
	5. Dodávateľ sa zaväzuje v rámci poskytovania autorizovaného záručného servisu dodávať Objednávateľovi originálne náhradne dielce, príslušenstvo a ostatné dodávané komponenty základnej a doplnkovej výbavy dodaného tovaru.
	6. Dodávateľ sa zaväzuje bezplatne odstrániť oprávnené reklamácie vád dodaného tovaru. Dodávateľ nezodpovedá za vady, ktoré vznikli poškodením tovaru hrubou nedbanlivosťou Objednávateľa, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.
	7. Objednávateľ za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi Dodávateľa.
	8. Objednávateľ je oprávnený v prípade dodania vadného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu vadného tovaru za tovar bez vád.

* 1. Právo voľby uplatneného nároku podľa bodu 6.8. písm. a), b) alebo c) tohto článku musí Objednávateľ uviesť v písomne uplatnenej reklamácii. V opačnom prípade má právo voľby Dodávateľ.
	2. Postup pri reklamácii tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

Článok VIII.

Ostatné dojednania

* 1. Dodávateľ vyhlasuje, že tovar nie je zaťažený právami tretích osôb.
	2. Dodávateľ je povinný dodať tovar Objednávateľovi v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 Rámcovej dohody.
	3. Objednávateľ je povinný:
	4. prebrať bezchybný tovar v deň dodania tovaru,
	5. riadne a včas zaplatiť kúpnu cenu dohodnutú v článku V. tejto Rámcovej dohody.
	6. V súvislosti s dôvernými informáciami sprístupnenými druhému Účastníkovi Rámcovej dohody v súvislosti s plnením podľa tejto Rámcovej dohody je každý Účastník Rámcovej dohody povinný počas trvania tejto dohody a po dobu dvoch (2) rokov po skončení platnosti tejto Rámcovej dohody uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím osobám bez predchádzajúceho písomného súhlasu druhého Účastníka Rámcovej dohody a ani ich využívať iným spôsobom, ako na naplnenie účelu tejto Rámcovej dohody. Uvedené sa netýka informácií, ktoré sú verejne prístupné v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	7. V prílohe č. 3 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	8. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto Rámcovej dohody a to bezodkladne po tom, ako sa o tejto skutočnosti dozvie.
	9. V prípade zmeny subdodávateľa je Dodávateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 8.5 tohto článku a predmety subdodávok pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	10. Dodávateľ vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane Dodávateľa ako Účastníka rámcovej dohody podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
	11. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z.
	12. Povinnosti Dodávateľa vrátane pravidiel výberu subdodávateľa platia aj pri zmene subdodávateľa počas celej doby platnosti a účinnosti tejto Rámcovej dohody.
	13. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.

Článok IX.

**Zmluvné pokuty a úroky z omeškania**

* 1. Pre prípad nedodržania podmienok tejto Rámcovej dohody dohodli Účastníci rámcovej dohody nasledovné sankcie:
1. za omeškanie Dodávateľa s dodaním tovaru a príslušných dokladov podľa čl. IV. bod 4.1 tejto Rámcovej dohody a prehlásení o zhode a potrebných certifikátov podľa čl. IV bod 4.4 tejto zmluvy je Objednávateľ oprávnený uplatniť si voči predávajúcemu zmluvnú pokutu vo výške 0,05 % z celkovej ceny tovaru za každý aj začatý deň omeškania,
2. za omeškanie Dodávateľa s nástupom servisného technika podľa čl. VII. bod 7.2. Rámcovej tejto dohody je Objednávateľ oprávnený uplatniť si voči Dodávateľovi zmluvnú pokutu vo výške 0,05% z ceny vadného tovaru za každý aj začatý deň omeškania.
3. za omeškanie Dodávateľa s odstránením vady tovaru podľa čl. VII. bod 7.2. Rámcovej tejto dohody je Objednávateľ oprávnený uplatniť si voči Dodávateľovi zmluvnú pokutu vo výške 0,05% z ceny vadného tovaru za každý aj začatý deň omeškania,
	1. Zaplatením zmluvnej pokuty Dodávateľom nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Dodávateľ Objednávateľovi v lehote tridsiatich (30) dní odo dňa doručenia sankčnej faktúry do sídla Dodávateľa. Pre účely tejto dohody sa za vyššiu moc považujú udalosti, ktoré nie sú závislé od konania Účastníkov Rámcovej dohody a ktoré nemôžu Účastníci Rámcovej dohody ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Účastníci rámcovej dohody dohodnú o ďalšom postupe. Ak nedôjde k dohode, má Objednávateľ právo odstúpiť od dohody.

**Článok X.**

**Skončenie Rámcovej dohody**

* 1. Túto Rámcovú dohodu je možné skončiť:
	2. písomnou dohodou Účastníkov Rámcovej dohody, a to dňom uvedeným v takejto dohode; v dohode o skončení zmluvy sa súčasne upravia nároky Účastníkov Rámcovej dohody vzniknuté na základe alebo v súvislosti s touto dohodou,
	3. písomným odstúpením od dohody v prípade podstatného porušenia dohody,
	4. písomnou výpoveďou Objednávateľa podľa bodu 10.5. tohto článku.
	5. Za podstatné porušenie Rámcovej dohody sa považuje:
1. omeškanie Dodávateľa s dodaním tovaru oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak kúpna cena bude fakturovaná v rozpore s podmienkami dohodnutými v tejto Rámcovej dohode,
3. Dodávateľ dodá Objednávateľovi tovar takých parametrov, ktoré sú v rozpore s touto Rámcovou dohodou,
4. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti.
	1. Objednávateľ je oprávnený odstúpiť od tejto Rámcovej dohody aj v prípade, ak:
5. proti Dodávateľovi začalo konkurzné konanie alebo reštrukturalizácia,
6. Dodávateľ vstúpil do likvidácie,
7. Dodávateľ koná v rozpore s touto dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
8. Dodávateľ nebol v čase uzatvorenia tejto dohody alebo počas doby trvania jej platnosti a účinnosti zapísaný v registri partnerov verejného sektora podľa zákona č. 315/2016 Z. z., ak sa naň táto povinnosť vzťahuje.
	1. Pri odstúpení od Rámcovej dohody Účastníci Rámcovej dohody nebudú povinní vrátiť plnenia poskytnuté im pred odstúpením od Rámcovej dohody a nebudú oprávnení žiadať vrátenie plnení poskytnutých pred odstúpením od Rámcovej dohody. Nároky Dodávateľa na zaplatenie ceny za plnenia poskytnuté Objednávateľovi pred odstúpením nebudú týmto dotknuté a Objednávateľ je povinný ich uspokojiť.
	2. Túto Dohodu môže Objednávateľ písomne vypovedať aj bez udania dôvodu s výpovednou lehotou dva (2) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Dodávateľovi.

Článok XI.

**Spoločné a záverečné ustanovenia**

11.1. Akákoľvek písomnosť alebo iné správy, ktoré sa doručujú v súvislosti s touto zmluvou druhému Účastníkovi

 Rámcovej dohody (každá z nich ďalej ako „**Oznámenie**“) musia byť:

* + 1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Rámcovej dohody.
	1. Oznámenie poskytované Objednávateľom bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Dodávateľovi v súlade s týmto článkom Rámcovej dohody:

Objednávateľ:

 Ministerstvo vnútra Slovenskej republiky

 Pribinova 2

 812 72 Bratislava

 k rukám:

 email:

Oznámenie poskytované Dodávateľom bude zaslané na adresu uvedenú nižšie alebo inej osobe alebo na inú adresu, ktorú Dodávateľ priebežne písomne oznámi Odberateľovi v súlade s týmto článkom Rámcovej dohody:

 Dodávateľ:

 xxxxxxxxxxxx

 xxxxxxxxxxxx

 xxxxxxxxxxxxxxxx

 k rukám: xxxxxxxxxxxxxxxxxx

 email: xxxxxxxxxxxxxxxxxxxxx

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	2. Táto Rámcová dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma Účastníkmi Rámcovej dohody stávajú neoddeliteľnou súčasťou tejto Rámcovej dohody.
	3. V ostatných právach a povinnostiach touto Rámcovou dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	4. Účastníci Rámcovej dohody sa dohodli, že prípadné spory vyplývajúce z plnenia tejto Rámcovej dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	5. Účastníci Rámcovej dohody vyhlasujú, že túto Rámcovú dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	6. Táto Rámcová dohoda nadobúda platnosť dňom jej podpisu obidvoma Účastníkmi rámcovej dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie Rámcovej dohody v Centrálnom registri zmlúv zabezpečí Objednávateľ.
	7. Táto Rámcová dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú Dodávateľovi a tri (3) rovnopisy zostanú Objednávateľovi.
	8. Rámcová dohoda má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

V Bratislave dňa ..................... V ......................... dňa: .....................

 Za Dodávateľa: Za Objednávateľa:

 ....................................................... .......................................................